CELEX: E2007J0002
Language: lt
Date: 2007-10-30
Title: 2007 m. spalio 30 d. Teismo sprendimas, Byloje E-2/07: ELPA priežiūros institucija prieš Norvegijos Karalystę (Našlių teisė į pensiją — Vienodas požiūris į moteris ir vyrus — EEE susitarimo 69 straipsnis — Direktyva 79/7/EEB — Direktyva 86/378/EEB)

7.2.2008   
            
            
               LT
            
            
               Europos Sąjungos oficialusis leidinys
            
            
               C 33/9
            
         
      TEISMO SPRENDIMAS
   
   2007 m. spalio 30 d.
   Byloje E-2/07: ELPA priežiūros institucija prieš Norvegijos Karalystę
   
      (Našlių teisė į pensiją — Vienodas požiūris į moteris ir vyrus — EEE susitarimo 69 straipsnis — Direktyva 79/7/EEB — Direktyva 86/378/EEB)
   
   (2008/C 33/07)
   Byloje E-2/07, ELPA priežiūros institucija prieš Norvegijos Karalystę, – Nagrinėdamas prašymą pripažinti, kad taikydama įstatymo lov av 28. juli 1949 nr. 26 om Statens Pensjonskasse (Įstatymas dėl valstybės tarnybos pensijų fondo) nuostatas, reglamentuojančias teisę gauti pensiją, įgytą už darbo laikotarpį nuo 1994 m. sausio 1 d., pagal kurias maitintojo netekimo pensija našliui, kurio sutuoktinė tapo Valstybės tarnybos pensijų fondo nare iki 1976 m. spalio 1 d., sumažinama atsižvelgiant į kitas jo gaunamas pajamas, nors našlė tomis pačiomis aplinkybėmis gauna nesumažintą maitintojo netekimo pensiją, Norvegijos Karalystė neįvykdė savo įsipareigojimų pagal EEE susitarimo 69 straipsnio 1 dalį ir EEE susitarimo XVIII priedo 20 punkte nurodyto teisės akto (1986 m. liepos 24 d. Tarybos direktyva 86/378/EEB dėl vienodo požiūrio į vyrus ir moteris principo įgyvendinimo profesinėse socialinės apsaugos sistemose, su pakeitimais, padarytais 1996 m. gruodžio 20 d. Tarybos direktyva 96/97/EB) 5 straipsnį, kaip numatyta šio susitarimo 1-ajame protokole, Teismas, kurį sudaro: pirmininkas Carl Baudenbacher (teisėjas pranešėjas), teisėjai Henrik Bull ir Thorgeir Örlygsson, 2007 m. kovo 14 d. priėmė sprendimą, kurio rezoliucinėje dalyje nurodyta:
   
               1.
            
            
               Teismas konstatuoja, kad taikydama įstatymo lov av 28. juli 1949 nr. 26 om Statens Pensjonskasse nuostatas, reglamentuojančias teisę gauti pensiją, įgytą už darbo laikotarpį nuo 1994 m. sausio 1 d., pagal kurias maitintojo netekimo pensija našliui, kurio sutuoktinė tapo Valstybės tarnybos pensijų fondo nare iki 1976 m. spalio 1 d., sumažinama atsižvelgiant į kitas jo gaunamas pajamas, nors našlė tomis pačiomis aplinkybėmis gauna nesumažintą maitintojo netekimo pensiją, Norvegijos Karalystė neįvykdė savo įsipareigojimų pagal EEE susitarimo 69 straipsnio 1 dalį ir EEE susitarimo XVIII priedo 20 punkte nurodyto teisės akto (1986 m. liepos 24 d. Tarybos direktyva 86/378/EEB dėl vienodo požiūrio į vyrus ir moteris principo įgyvendinimo profesinėse socialinės apsaugos sistemose, su pakeitimais, padarytais 1996 m. gruodžio 20 d. Tarybos direktyva 96/97/EB) 5 straipsnį, kaip numatyta šio susitarimo 1-ajame protokole.
            
         
               2.
            
            
               Nurodo Norvegijos Karalystei padengti bylinėjimosi išlaidas.